तूं इतिहास कताबें च पढ़नी ऐं। पर अति प्राचीन समें च जदूं धरती पर मानू नईं हा ए गल्ल टकोदी ऐ जे उस बेल्लै कताबां बी नईं हियां लखोई सकदियां। हर चीजै बारै अस कोरी कल्पना बी नईं करी सकनेआं। ए गल्ल बड़ी गै रोचक होंदी जे अस जे किश चाहंदे उस्सै दी कल्पना करी लैन्दे ते शैल-शैल परिएं दियां कत्थां रची लैंदे। पर इस चाली दियां कत्थां सच नईं होंदियां की जे उनें कत्थें दी नींह उनें सबूतें उप्पर नई बनी दी होंदी जड़े असें परतक्ख दिक्खे दे होंन्दे न।